|  |
| --- |
| HerbasPLUNGĖS RAJONO SAVIVALDYBĖS ADMINISTRACIJOS DIREKTORIUS **ĮSAKYMAS** |
| **DĖL VIETOVĖS LYGMENS TERITORIJŲ PLANAVIMO DOKUMENTO KOREGAVIMO PRADŽIOS IR TIKSLŲ** |
| 2025 m. rugpjūčio d. Nr. DE- |
| Plungė |

Vadovaudamasi Lietuvos Respublikos teritorijų planavimo įstatymo 24 straipsnio 5 dalimi, 28 straipsnio 2 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 249 ir 312 punktais, Plungės rajono savivaldybės mero 2024 m. sausio 8 d. potvarkiu Nr. PE-10 „Dėl įgaliojimo suteikimo“ ir Plungės rajono savivaldybės administracijos direktoriaus 2025 m. rugpjūčio 7 d. įsakymu Nr. DE-500 „Dėl pritarimo iniciatyvai pradėti rengti vietovės lygmens teritorijų planavimo dokumento koregavimą“ (kartu su 2025 m. rugpjūčio 22 d. įsakymu Nr. 523):

1. N u s t a t a u, kad pradedamas rengti vietovės lygmens teritorijų planavimo dokumento – žemės sklypo (kadastrinis Nr. 6854/0016:59), esančio Plungės mieste, J. Tumo-Vaižganto g. 34, detaliojo plano, patvirtinto Plungės rajono savivaldybės tarybos 2013 m. liepos 25 d. sprendimo Nr. T1-190 „Dėl detaliųjų planų patvirtinimo“ 2 punktu, – koregavimas. Detaliojo plano koregavimo tikslas – pakeisti detaliojo plano sprendinius, padalijant žemės sklypą (kadastrinis Nr. 6854/0016:59), esantį Plungėje, J. Tumo-Vaižganto g. 34, į du atskirus sklypus ir nustatyti privalomuosius teritorijos naudojimo reglamentus pagal Plungės miesto bendrojo plano keitimo sprendinius.
2. Į p a r e i g o j u Architektūros ir teritorijų planavimo skyrių parengti planavimo darbų programą ir šį įsakymą paskelbti Plungės rajono savivaldybės interneto svetainėje bei Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje (TPDRIS).

Šis įsakymas gali būti skundžiamas ikiteismine tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Lietuvos Respublikos administracinių bylų teisenos įstatymo nustatyta tvarka Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio įsakymo paskelbimo dienos.

Administracijos pavaduotoja,

pavaduojanti Administracijos direktorių Jovita Šumskienė